**Vesmír očami detí 2023**

***XXXVIII. ročník celoslovenskej výtvarnej súťaže***

propozície regionálneho kola

**Vyhlasovateľ:** Slovenská ústredná hvezdáreň v Hurbanove

**Organizátor regionálneho kola:** Spišské kultúrne centrum a knižnica

**Termín doručenia prác: do 3 . 2. 2022** (poštou alebo osobne)na adresu:

 Spišské kultúrne centrum a knižnica

 Zimná 47

 052 01 Spišská Nová Ves

**Výstava: 2. 3. – 23. 3. 2023**

**Formát prác:**

- výkres vo formáte maximálne A2

- dielo spracované ľubovoľnou technikou (okrem 3D)

- práca nesmie byť zarámovaná a zasklená, ani formou asambláže

- práca nesmie byť zrolovaná v rolke (aby nedošlo k jej znehodnoteniu)

**Súťaž prebehne v dvoch etapách:**

1. etapa - regionálne kolo

2. etapa - celoslovenské kolo

**Kategórie:**

1. kategória - MŠ

2. kategória - 0. - 4. ročník ZŠ

3. kategória - 5. - 9. ročník ZŠ

4. kategória - základné umelecké školy - 0. - 4. ročník ZŠ a prípravné štúdium ZUŠ

5. kategória - základné umelecké školy - 5. - 9. ročník ZŠ

**Označenie prác:**

Na zadnú stranu každej práce (nie na obal) je potrebné čitateľne paličkovým písmom napísať:

* názov práce
* meno autora
* vek autora
* kategóriu
* triedu
* meno pedagóga
* email pedagóga
* pečiatka školy

Označenie každej práce je nevyhnutné. Počas hodnotenia dochádza totiž k rôznym preskupeniam a presunom prác. Ak práca nie je označená, nevieme ju potom identifikovať.

Škola môže zaslať maximálne 10 prác v jednej kategórii. Hodnotené budú iba práce jednotlivcov. Všetky práce sa stávajú majetkom vyhlasovateľa.

**Hodnotenie, výber prác:** 3 - členná odborná porota

**Zodpovedná za realizáciu:** Veronika Vlašicová, vlasicova@skcak.sk

**Ocenenia v regionálnom kole:**

1., 2., 3. miesto - diplom a cena + postup do celoslovenského kola

čestné uznanie - diplom + postup do celoslovenského kola

**Práce, ktoré neboli hodnotené v regionálnom kole, nebudú zaradené do celoslovenského kola.**

Regionálna porota vyberie z každej kategórie 5 najlepších prác, ktoré organizátor regionálneho kola zašle do celoslovenského kola. Zasadnutie poroty celoslovenského kola je naplánované na máj 2023.

Výstava víťazných a vybraných prác celoslovenského kola bude inštalovaná v priestoroch Slovenskej ústrednej hvezdárne v Hurbanove, a potom podľa požiadaviek v astronomických a kultúrnych zariadeniach na Slovensku. Virtuálna výstava víťazných prác bude zverejnená na stránke www.suh.sk.

Zdroj: Spišské kultúrne centrum a knižnica v Spišskej Novej Vsi, kultúrne zariadenie Košického samosprávneho kraja, Veronika Vlašicová